turjo4nis/wikipedia-bn-dump-20250701 huggingface dataset:
বংশাণুসমগ্র বিজ্ঞান

বংশাণুবিজ্ঞানের যে শাখাতে জীবসমূহের বংশাণুসমগ্র (জিনোম) নিয়ে অধ্যয়ন ও গবেষণা করা হয়, তাকে বংশাণুসমগ্র বিজ্ঞান বলে। ইংরেজি পরিভাষায় একে "জিনোমিক্‌স" (Genomics) বলে।

বংশাণুসমগ্র বিজ্ঞানটি ১৯৮০-র দশক থেকে বিকাশ লাভ করে। বিভিন্ন প্রকল্পের অধীনে (যেমন মানব বংশাণুসমগ্র প্রকল্প) স্বয়ংক্রিয় বিভিন্ন কৌশল ও কম্পিউটার-ভিত্তিক ব্যবস্থার চতুর ব্যবহারের মাধ্যমে বিভিন্ন জীবের কোষে অবস্থিত নিউক্লিওটাইড ও অ্যামিনো-অ্যাসিড অনুক্রমের উপর বিপুল পরিমাণ তথ্য সংগ্রহ করা হয় এবং এগুলিকে বিশ্লেষণ করা হয়। বংশাণুসমগ্র বিজ্ঞানের প্রাথমিক লক্ষ্য ছিল একেকটি নির্দিষ্ট বংশাণু বংশসূত্রে কোথায় অবস্থান করে, এগুলির ডিএনএ নিউক্লিওটাইড অনুক্রম কী এবং যত বেশি সম্ভব বিভিন্ন বংশাণুর কী কাজ তা নির্ণয় করা। বিশেষত যে বংশাণুগুলি দেহের সুস্থ ও স্বাভাবিক বিকাশ, বিপাকীয় কার্যকলাপে অপরিহার্য এবং যেসব বংশাণু বিভিন্ন ধরনের অস্বাভাবিক বৈকল্য বা রোগব্যাধির সাথে সম্পর্কিত বলে অনুমান করা হয়, সেগুলি নিয়ে গবেষণা করাই ছিল প্রাথমিক লক্ষ্য।

বংশাণুসমগ্র বিজ্ঞানের বেশ কিছু স্বতন্ত্র শাখা আছে, কিন্তু এগুলি একে অপরের সাথে সম্পর্কিতও বটে। সাংগঠনিক বংশাণুসমগ্র বিজ্ঞানে বংশাণুসমগ্রের মানচিত্রায়ন করাটাই মুখ্য এবং এর চূড়ান্ত লক্ষ্য কোন নির্দিষ্ট জীবের জন্য পূর্ণাঙ্গ ডিএনএ অনুক্রমটি নির্ণয় করা। তবে প্রায়শই এই শাখাতে নিউক্লিয়িক অ্যাসিড ও প্রোটিনের ত্রিমাত্রিক আণবিক কাঠামোও নির্ণয় করা হয়। কার্যমূলক বংশাণুসমগ্র বিজ্ঞানে বংশাণু অভিব্যক্তি এবং বংশাণু উৎপাদ কীভাবে কাজ করে, তা নিয়ে গবেষণা করা হয়। এটি অত্যন্ত জটিল একটি ক্ষেত্র, যেখানে বংশাণুগুলির প্রতিলিপি বিশ্লেষণ (প্রতিলিপিসমগ্র বিজ্ঞান) করে বংশাণু অভিব্যক্তি কীভাবে নিয়ন্ত্রিত হয় ও সমন্বিত হয় এবং কীভাবে ভিন্ন ভিন্ন অবস্থায় (যেমন রোগাক্রান্ত অবস্থায়) বংশাণুর কাজ পরিবর্তিত হয়, সে ব্যাপারে গবেষণা করা হয়।  তুলনামূলক বংশাণুসমগ্র বিজ্ঞানে বিভিন্ন প্রজাতির বংশাণুসমগ্রগুলির মধ্যে ডিএনএ অনুক্রমে সাদৃশ্য আছে এমন সব অঞ্চল শনাক্ত করা হয়। কোনও একটি প্রজাতির একটি নির্দিষ্ট ডিএনএ অনুক্রমের বাস্তব কার্যগত গুরুত্ব সম্বন্ধে জানা থাকলে অপর একটি প্রজাতির একই রকম বা খুব কাছাকাছি ডিএনএ অনুক্রমের কাজ কী হবে, সে ব্যাপারে ভবিষ্যদ্বাণী করা যায়। অধিকন্তু এরকম তুলনার সাহায্যে বংশাণুর বিবর্তনের কর্মপদ্ধতি সম্পর্কে বৈজ্ঞানিক অনুমিতি করা যায় এবং বিভিন্ন জীবের মধ্যকার বিবর্তনগত সম্পর্কে অন্তর্দৃষ্টি লাভ সম্ভব হয়। অধিবংশাণুসমগ্র বিজ্ঞানে কোনও একটি নমুনা পরিবেশে, যেমন মাটি বা সমুদ্রের পানির নমুনাতে অবস্থিত সমস্ত অণুজীবের বংশাণুসমগ্র নিয়ে সামষ্টিকভাবে অধ্যয়ন করা হয়।

তথ্যসূত্র

আরও দেখুন
 প্রোটিনসমগ্র বিজ্ঞান
 প্রতিলিপিসমগ্র বিজ্ঞান
 বিপাকীয় উৎপাদসমগ্র বিজ্ঞান
 জীবতথ্যবিজ্ঞান
 আণবিক জীববিজ্ঞান

বংশাণুবিজ্ঞান
বংশাণুসমগ্র বিজ্ঞান
সমগ্র বিজ্ঞান
জীবনের উৎপত্তি

জীবনের উৎপত্তি () বা অজৈবজনি () বলতে পৃথিবীপৃষ্ঠে নির্জীব পদার্থ থেকে কীভাবে প্রাণের উৎপত্তি হয়েছিল, সে সম্পর্কিত গবেষণাকে বোঝায়। নির্জীব পদার্থ থেকে জীবন্ত বস্তুতে রূপান্তর কোন একক ঘটনা নয়, বরং তা ধারাবাহিক প্রক্রিয়া।

জীবনের উৎপত্তি জীবাশ্মবিজ্ঞান, রসায়ন ও আধুনিক জীবের বৈশিষ্ট সমন্বয়ে অধ্যয়ন করা হয়। এতে জীবন গঠনের পূর্বে জৈবিক প্রক্রিয়ায় মাধ্যমে কীভাবে প্রাণের সঞ্চার হয় তা আলোচনা করা হয়। জীবনের উৎপত্তি বিষয়ক অধ্যয়ন জৈবপদার্থ, রসায়ন বা জীববিজ্ঞান সম্পর্কিত হতে পারে। সাম্প্রতিক গবেষণায় এই তিনটি বিষয়কে একত্রে আলোকপাত করার চেষ্টা করা হয়েছে, কারণ বর্তমান সময়ে যে পারিপার্শ্বিকতায় জীবনের উৎপত্তি হচ্ছে তা পূর্বের থেকে ভিন্ন।

তথ্যসূত্র

বহিঃসংযোগ

জীববিজ্ঞান
জীবনের উৎস
জ্যোতিঃজীববিজ্ঞান
সূচনা
বিবর্তনমূলক জীববিজ্ঞান
উৎপত্তি
মন্ট্রিয়াল মেট্রো

মন্ট্রিয়াল মেট্রো () উত্তর আমেরিকা মহাদেশের রাষ্ট্র কানাডার কুইবেক প্রদেশের রাজধানী শহর মন্ট্রিয়ালের পাতাল-রেল ভিত্তিক প্রধান জনপরিবহন ব্যবস্থা।

সোসিয়েতে দো ত্রঁস্‌পর মোঁরেয়াল (Société de transport de Montréal মন্ট্রিয়া পরিবহন সংস্থা) পাতাল-রেল ব্যবস্থাটির পরিচালক। এটি ১৯৬৬ সালের ১৪ই অক্টোবর উদ্বোধন করা হয়। সেসময় মন্ট্রিয়াল নগরীর নগরপ্রধান বা মেয়র ছিলেন জঁ দ্রাপো (Jean Drapeau)। ১৯৬০-এর দশকে তিনটি লাইনে ২৬টি বিরতি বা স্টেশন নিয়ে ব্যবস্থাটি চলছিল। বর্তমানে ৪টি লাইনে ৬৮টি বিরতি বা স্টেশন রয়েছে। লাইনগুলির মোট দৈর্ঘ্য । এগুলি মন্ট্রিয়াল দ্বীপের উত্তর, পূর্ব এবং কেন্দ্রভাগকে সেবা প্রদান করছে। এটি হলুদ ৪নং লাইনের মাধ্যমে লোঁগই (Longueuil) এবং কমলা রঙের ২নং লাইনের মাধ্যমে লাভাল (Laval) উপশহরগুলির সাথে সংযোগ স্থাপন করেছে।

মন্ট্রিয়াল পাতালরেল কানাডার ব্যস্ততম দ্রুত পরিবহন ব্যবস্থা। এটি দৈনিক যাত্রী পরিবহনের দিকে থেকে নিউ ইয়র্ক শহর এবং মেক্সিকো শহরের পরে উত্তর আমেরিকা মহাদেশের ৩য় ব্যস্ততম দ্রুত পরিবহন ব্যবস্থা। সপ্তাহান্তের দিনগুলি বাদে কর্মদিবসগুলিতে প্রতিদিন প্রায় ১২ লক্ষ ৫৫ হাজার বার যাত্রীরা পাতালরেলটি ব্যবহার করেন (২০১৬ সালের তথ্য অনুযায়ী)। ২০১৬ সালে সমস্ত বছরে ৩৫ কোটিরও বেশিবার যাত্রীরা মন্ট্রিয়াল পাতালে রেলে চড়ে ভ্রমণ করেন। মাথাপিছু পাতালরেল ভ্রমণের সংখ্যার দিক থেকে উত্তর আমেরিকাতে নিউ ইয়র্ক শহরের পরেই মন্ট্রিয়াল পাতালরেলের অবস্থান।

তথ্যসূত্র

বহিঃসংযোগ
 মন্ট্রিয়াল মেট্রোব্যবস্থার দাপ্তরিক ওয়েবসাইট 
 মন্ট্রিয়াল মেট্রোব্যবস্থার দাপ্তরিক ওয়েবসাইট

আরও দেখুন 

কানাডার দ্রুতগামী গণপরিবহন ব্যবস্থা
৭৫০ ভি ডিসি রেলওয়ে বিদ্যুতায়ন
টরন্টো ট্রানজিট

টরন্টো ট্রানজিট কমিশন বা টি.টি.সি হচ্ছে কানাডার ওন্টারিও প্রভিন্সের রাজধানী শহর টরন্টোর জন পরিবহন সংস্থা। ভূ-উপরিস্থিত বাস সার্ভিস, ট্রাম, রেল এবং পাতাল রেল সমন্বয়ে এই সংস্থা মেট্রো টরন্টোর একমাত্র রাষ্ট্রীয় জন পরিবহন সংস্থা।

নগর কর্তৃপক্ষ ১৮৬১ সালে প্রথম স্ট্রীট রেলওয়ে অনুমোদন দেয়। ১৯২০ সালে এক প্রভিন্সিয়াল আইনের মাধ্যমে টরোন্টো ট্রান্সর্পোটেশন কমিশন বা টিটিসি’র জন্ম নেয়। এই কমিশন ১৯২১ সালে শহরের ৯টি ভিন্ন ভিন্ন সার্ভিসকে একীভূত করে। এরপর ১৯২১ হতে ১৯৫৩ সালের মধ্যে টিটিসি ৩৫ টি নূতন রুটের সৃষ্টি করে এবং ২০টি রুটকে বাড়িয়ে নেয়। এছাড়াও টিটিসি ২৩ টি উপ-শহরীয় সার্ভিস চালু করেছিল।

বিংশ শতাব্দীর মহামন্দা (দ্য গ্রেট ডিপ্রেশন) এবং দ্বিতীয় বিশ্ব যুদ্ধ পৌর কর্তৃপক্ষকে অর্থনৈতিকভাবে দুর্বল করে দিয়েছিল। এই পরিস্থিতিতেও টরোন্টোর একমাত্র জন পরিবহন ব্যবস্থা দ্রুত বেড়ে উঠছিল। এর চমৎকার প্রকাশ হলো শহরের ইয়ং স্টেশন হতে এগলিনটন পর্যন্ত পাতাল রেল বা সাবওয়ের নির্মাণ। এইটিই টরোন্টোর প্রথম সাবওয়ে সার্ভিস যা চালু হয়েছিল ১৯৫৪ সালে। ১৯৫৪ সালের ১ জানুয়ারি টরোন্টো ট্রান্সর্পোটেশন কমিশন বা টিটিসি’র নূতন নামকরণ করা হয় টরোন্টো ট্রানজিট কমিশন। এই সময় হতে টরোন্টো ট্রানজিট কমিশন বা টিটিসি’কে মেট্রোপলিটন টরোন্টো কর্তৃপক্ষের অধীক্ষেত্রাধীন করা হয়। এই সময় অর্থাৎ ১৯৫৪ সালে পূর্বতন সংস্থার দায়-দেনা সহ ৪ টি স্বাধীনভাবে পরিচালিত উপ-শহরীয় বাস সার্ভিসকে অধিভুক্ত করা হয়। ১৯৫৪ সাল হতেই টিটিসি মেট্রোপলিটন টরোন্টো’র একমাত্র জনপরিবহন ব্যবস্থায় পরিনত হয়।

তথ্যসূত্র

বহিঃসংযোগ 
 
 
 
 

দ্রুতগামী গণপরিবহন ব্যবস্থা
মোন্তেরেই মেট্রো

মোন্তেরেই মেট্রো মেক্সিকোর নুয়েবো লেওনের মোন্তেররেই শহরকে সেবা প্রদানকারী লাইট রেল দ্রুত পরিবহন ব্যবস্থা। এটি মেক্সিকোর মেট্রো ব্যবস্থাগুলির মধ্যে নবীনতম। ১৯৯১ সালে এর কার্যক্রম শুরু হয়। ২০০৮ সালের তথ্য অনুযায়ী মেট্রোটিতে ৭০টি বৈদ্যুতিক ট্রেন চলাচল করে এবং এগুলি বছরে প্রায় সাড়ে সাত কোটি যাত্রী পরিবহন করে।

তথ্যসূত্র

আরও দেখুন 

দ্রুতগামী গণপরিবহন ব্যবস্থা
লস অ্যাঞ্জেলেস কাউন্টি মেট্রো রেল

মার্কিন যুক্তরাষ্ট্রের দ্বিতীয় বৃহত্তম শহর লস অ্যঞ্জেলেসের প্রধান দ্রুত পরিবহন ব্যবস্থা লস অ্যাঞ্জেলেস কাউন্টি মেট্রো রেল নামে (সংক্ষেপে মেট্রো রেল) পরিচিত। এটি লস অ্যাঞ্জেলেস কাউন্টিতে ৩টি সার্ফাস ট্রেন লাইন ও ২টি পাতাল ট্রেন লাইন চালায়।

মেট্রো রেলের সবচাইতে কর্মচঞ্চল লাইনগুলো হল রেড ও পার্পাল পাতাল ট্রেন লাইন:

রেড লাইন: লস অ্যাঞ্জেলেসের কেন্দ্র থেকে হলিউড ও স্যান ফার্ন্যান্ডো ভ্যালিতে যায়
পার্পাল লাইন: লস অ্যাঞ্জেলেসের কেন্দ্র থেকে কোরিয়াটাউন অঞ্চলে যায়

মেট্রো রেল তিনটি লাইনে সার্ফাস রেল চালায়। এগুলো বেশির ভাগ রাস্তার পাশে দিয়ে চলে। কয়েক জায়গায় ট্রেনগুলো মাটির নিচে বা উচা কাঠামোতে চলে:

ব্লু লাইন: লস অ্যাঞ্জেলেসের কেন্দ্র থেকে যায় লং বীচ শহরে
গোল্ড লাইন: লস অ্যাঞ্জেলেসের কেন্দ্র থেকে যায় প্যাসাডিনা শহরে
গ্রীন লাইন: লস অ্যাঞ্জেলেস আন্তর্জাতিক বিমানবন্দর থেকে যায় নরওয়াক শহর পর্যন্ত

আরও দুই লাইন যাবে পূর্ব লস অ্যাঞ্জেলেস ও কাল্ভার সিটিও। এই দুই লাইনের নির্মাণ কাজটি ২০১০ সাল পর্যন্ত চলতে থাকবে।

বহিঃসংযোগ 

 
 Gold Line - Foothill Extension — Construction Authority website
 History of the Metro Rail System
 The Transit Coalition
 Network map (to-scale)
 Los Angeles Metro System on Google Maps
 Google map of Metro Rail Stations

মার্কিন যুক্তরাষ্ট্রের দ্রুতগামী গণপরিবহন ব্যবস্থা
মার্কিন যুক্তরাষ্ট্রের ভূগর্ভস্থ দ্রুতগামী গণপরিবহন
৭৫০ ভি ডিসি রেলওয়ে বিদ্যুতায়ন
ইউটিএ ট্র্যাক্স

ট্র্যাক্স (TRAX বা Transit Express) মার্কিন যুক্তরাষ্ট্রের ইউটাহ অঙ্গরাজ্যের একটি দুই-লাইনবিশিষ্ট লাইট রেল ব্যবস্থা যা সল্ট লেক সিটি, সাউথ সল্ট লেক, মারি, মিডভেল ও স্যান্ডি শহরগুলিকে সেবা প্রদান করছে। ইউটাহ ট্রানজিট অথরিটি ব্যবস্থাটি পরিচালনার দায়িত্বে আছে।

তথ্যসূত্র

আরও দেখুন 

মার্কিন যুক্তরাষ্ট্রের দ্রুতগামী গণপরিবহন ব্যবস্থা
৭৫০ ভি ডিসি রেলওয়ে বিদ্যুতায়ন
ওয়াশিংটন মেট্রো

ওয়াশিংটন মেট্রো (), প্রকৃত নাম মেট্রোরেল, মার্কিন যুক্তরাষ্ট্রের রাজধানী ওয়াশিংটন ডিসি এবং পার্শ্ববর্তী ম্যারিল্যান্ড ও ভার্জিনিয়ার কিছু এলাকাকে সেবা প্রদানকারী দ্রুত পরিবহন ব্যবস্থা। এটি নিউ ইয়র্ক শহর সাবওয়ের পরেই মার্কিন যুক্তরাষ্ট্রের ২য় ব্যস্ততম মেট্রো ব্যবস্থা।

বহিঃসংযোগ 

 ওয়াশিংটন মেট্রোপলিটন এরিয়া ট্রানিসিট অথোরিটি, দাপ্তরিক ওয়েবসাইট
 ্মেট্রো ট্রানসিট পলিস দাপ্তরিক ওয়েবসাইট
 স্টেশন মাস্টার অনলাইন, স্টেশন ও পার্শ্ববর্তি এলাকার চিত্র
 MetroRiders.Org  মেট্রো প্যাসেঞ্জার অ্যাডভোকেসি গ্রুপ
 মেট্রোরেইল প্রজেক্ট
 রেইল এ্যাসোসিয়েশন
 বিল্ডিং দ্য ওয়াশিংটন মেট্রো

 
মার্কিন যুক্তরাষ্ট্রের দ্রুতগামী গণপরিবহন ব্যবস্থা
মার্কিন যুক্তরাষ্ট্রের ভূগর্ভস্থ দ্রুতগামী গণপরিবহন
৭৫০ ভি ডিসি রেলওয়ে বিদ্যুতায়ন
যুক্তরাষ্ট্রের ক্যাপিটল সাবওয়ে ব্যবস্থা

ইউনাইটেড স্টেটস ক্যাপিটল সাবওয়ে সিস্টেম () মার্কিন যুক্তরাষ্ট্রের রাজধানী ওয়াশিংটন ডিসি শহরের ভূগর্ভে অবস্থিত তিনটি বৈদ্যুতিক লাইট রেল নিয়ে গঠিত দ্রুত পরিবহন ব্যবস্থা যা ইউএস ক্যাপিটোল ভবনকে হাউজ এবং সিনেট অফিস ভবনগুলির সাথে সংযুক্ত করেছে।

মার্কিন যুক্তরাষ্ট্রের দ্রুতগামী গণপরিবহন ব্যবস্থা
মার্কিন যুক্তরাষ্ট্রের ভূগর্ভস্থ দ্রুতগামী গণপরিবহন
বুয়েনোস আইরেস মেট্রো

বুয়েনোস আইরেস মেট্রো (স্পেনীয় ভাষায়: Subterráneos de Buenos Aires) আর্জেন্টিনার রাজধানী বুয়েনোস আইরেস শহরে সেবা দানকারী একটি জনপরিবহন ব্যবস্থা। স্থানীয়ভাবে এটি সুবতে (Subte, "subterráneo" থেকে এসেছে) নামে পরিচিত।

বর্তমানে মেত্রোবিয়াস নামের বেসরকারী একটি কোম্পানি মেট্রোটির দেখাশোনা করছে। বুয়েনোস আইরেস মেট্রো লাতিন আমেরিকা, দক্ষিণ গোলার্ধ ও স্পেনীয়ভাষী বিশ্বের প্রাচীনতম মেট্রো। ১৯১৩ সালের ১লা ডিসেম্বরে এটি উদ্বোধন করা হয়।

বর্তমানে ব্যবস্থাটিতে ৫টি লাইন (A থেকে E ক্রমাঙ্কিত), এবং এদের মোট দৈর্ঘ্য ৪৮.৯ কিলোমিটার (২০০৪ সালের তথ্য অনুযায়ী)। মেট্রো ব্যবহারকারী দৈনিক যাত্রীসংখ্যা ১০ লক্ষেরও বেশি।

বহিঃসংযোগ 
 মেত্রোবিয়াসের দাপ্তরিক ওয়েবসাইট

আরও দেখুন 

আর্জেন্টিনার দ্রুতগামী গণপরিবহন ব্যবস্থা
১৫০০ ভি ডিসি রেলওয়ে বিদ্যুতায়ন
৭৫০ ভি ডিসি রেলওয়ে বিদ্যুতায়ন
বেলু অরিজঁত মেট্রো

বেলু অরিজঁত মেট্রো () দক্ষিণ আমেরিকা মহাদেশের ব্রাজিলের দক্ষিণ-পূর্ব অংশের বেলু অরিজঁত শহরের একটি দ্রুতগামী গণপরিবহন ব্যবস্থা। ১৯৮৬ সালে ভূপৃষ্ঠস্থ মেট্রো হিসেবে এর যাত্রা শুরু হয়। মেট্রোটিতে বর্তমানে একটিই প্রধান লাইন, তবে দ্বিতীয় একটি শাখা লাইনের কাজ চলছে। মূল লাইনের দৈর্ঘ্য  এবং এতে ১৯টি স্টেশন আছে। ১৬টি ট্রেন দৈনিক প্রায় ১ লক্ষ ৭৮ হাজার যাত্রী পরিবহনে রত।

তথ্যসূত্র

বহিঃসংযোগ 
 দাপ্তরিক ওয়েবসাইট (পর্তুগিজ ভাষায়)

ব্রাজিলের দ্রুতগামী গণপরিবহন ব্যবস্থা
ব্রাজিলিয়া মেট্রো

ব্রাজিলের রাজধানী ব্রাজিলিয়ার মেট্রো ব্যবস্থার নাম ব্রাজিলিয়া মেট্রো (Brasília Metro)। কোম্পানিয়া দু মেত্রুপোলিতানু দু দিস্ত্রিতু ফেদেরাল (Companhia do Metropolitano do Distrito Federal), সংক্ষেপে Metrô-DF মেট্রোটি পরিচালনা করে থাকে। মেট্রোটি ২০০১ সালে চালু করা হয়। এই মেট্রো ব্যবস্থায় ১০টি স্টেশন ও ২টি লাইন আছে। এগুলি সকাল ৬টা থেকে রাত ৮টা পর্যন্ত, সোম থেকে শুক্রবার পর্যন্ত খোলা থাকে। তবে প্রয়োজনের তুলনায় এই ব্যবস্থায় স্টেশনের সংখ্যা অনেক কম, ফলে ব্রাজিলিয়ার জনসাধারণ এখনও পুরনো বাস ব্যবস্থাই বেশি ব্যবহার করেন।

বহিঃসংযোগ 
 ব্রাজিলিয়া মেট্রোর দাপ্তরিক ওয়েবসাইট (পর্তুগিজ ভাষায়)

আরও দেখুন 

ব্রাজিলের দ্রুতগামী গণপরিবহন ব্যবস্থা
পোর্তো আলেগ্রে মেট্রো

দক্ষিণ ব্রাজিলের ৩৫ লক্ষ জনঅধ্যুষিত শহর পোর্তু আলেগ্রির মেট্রোর নাম পোর্তু আলেগ্রি মেট্রো (Trens Urbanos de Porto Alegre)।

১৯৮০ সালে মেট্রোটির লাইন বসানোর কাজ শুরু হয় এবং ১৯৮৫ সালে মেরকাদু ও সাপুকাইয়ার মধ্যে এটি উদ্বোধন করা হয়। এরপর ধীরে ধীরে এটিকে অন্যান্য লোকালয়েও সম্প্রসারিত করা হতে থাকে। বর্তমানে মেট্রোটির দৈর্ঘ্য ৩৪.৫ কিলোমিটার এবং এর স্টেশনসংখ্যা ১৭। এর উপর দিয়ে ২৫টি ট্রেন চলাচল করে। দৈনিক এক লক্ষেরও বেশি যাত্রী এই মেট্রো ব্যবহার করে থাকেন।

TRENSURB সংস্থা মেট্রোটি দেখাশোনার দায়িত্বে নিয়োজিত।

বহিঃসংযোগ 
 Trens Urbanos de Porto Alegre-র দাপ্তরিক ওয়েবসাইট (পর্তুগিজ ভাষায়)

ব্রাজিলের দ্রুতগামী গণপরিবহন ব্যবস্থা
রিউ দি জানেইরু মেট্রো

রিউ দি জানেইরু মেট্রো ব্রাজিলের রিউ দি জানেইরু শহরকে সেবা প্রদানকারী ভূগর্ভস্থ রেল জনপরিবহন ব্যবস্থা। ১৯৭৯ সালে এটি প্রতিষ্ঠিত হয়। বর্তমানে এতে ৪১টি স্টেশন আছে। ৩টি আলাদা লাইনে প্রায় ৬ লক্ষ যাত্রী প্রতিদিন এটি ব্যবহার করেন।

তথ্যসূত্র

আরও দেখুন 

ব্রাজিলের দ্রুতগামী গণপরিবহন ব্যবস্থা
সান্তিয়াগো মেট্রো

সান্তিয়াগো মেট্রো (স্পেনীয় ভাষায়: Metro de Santiago মেত্রো দে সান্তিয়াগো) চিলির রাজধানী সান্তিয়াগোকে সেবা প্রদানকারী পাতাল ট্রেন বা মেট্রো ব্যবস্থা। এটি ৫টি লাইন ও ১০৫টি স্টেশনের একটি নেটওয়ার্ক। এর সর্বমোট দৈর্ঘ্য ১০৪.৫ কিমি। ১৯৭৫ সালে এটির উদ্বোধন হয়। দৈনিক প্রায় ২৫ লক্ষ যাত্রী এই মেট্রো ব্যবহার করেন। এটি চিলির ও সমগ্র লাতিন আমেরিকার অন্যতম সুনির্মিত আধুনিক মেট্রো ব্যবস্থা।

গ্যালারি

বহিঃসংযোগ 
 Metro de Santiago-র দাপ্তরিক ওয়েবসাইট (স্পেনীয় ভাষায়)

আরও দেখুন 

চিলির দ্রুতগামী গণপরিবহন ব্যবস্থা
৭৫০ ভি ডিসি রেলওয়ে বিদ্যুতায়ন
ভালপারাইসো মেট্রো

বালপারাইসো মেট্রো (, ডাকনাম "Merval" মেরবাল) দক্ষিণ আমেরিকার রাষ্ট্র চিলির গ্রান বালপারাইসো নামক বৃহত্তর নগর অঞ্চলকে সেবা প্রদানকারী দ্রুত পরিবহন ব্যবস্থা। এটিতে একটিমাত্র লাইন আছে, যার দৈর্ঘ্য  এবং এতে ২০টি বিরতিস্থল বা স্টেশন আছে। ২০১৫ সালে এটি প্রায় ২ কোটি যাত্রীকে 
সেবা প্রদান করে।

তথ্যসূত্র

আরও দেখুন 

চিলির দ্রুতগামী গণপরিবহন ব্যবস্থা
চিলির রেল পরিবহন
লিমা মেট্রো

লিমা মেট্রো () দক্ষিণ আমেরিকার পেরুর রাজধানী লিমা শহরের বিদ্যুৎচালিত দ্রুতগামী গণপরিবহন ব্যবস্থা। বর্তমানে এটিতে একটি  দীর্ঘ লাইন ও ২৬টি স্টেশন আছে। প্রতিদিন ৩ লক্ষেরও বেশি যাত্রী এটি ব্যবহার করেন।

তথ্যসূত্র

আরও দেখুন 

পেরুর দ্রুতগামী গণপরিবহন ব্যবস্থা
কারাকাস মেট্রো

কারাকাস মেট্রো (স্পেনীয় ভাষায়: Metro de Caracas মেত্রো দে কারাকাস) ভেনেজুয়েলার রাজধানী কারকাস শহরের জন্য একটি দ্রুত জনপরিবহন ব্যবস্থা। সরকারী কোম্পানি কোম্পানিয়া আনোনিমা মেত্রো দে কারাকাস এটি নির্মাণ ও পরিচালনা করে। ১৯৬০-এর দশকে এর পরিকল্পনা করা হয়। ১৯৮৩ সাল থেকে এটি চালু হয়। প্রায় পুরো ব্যবস্থাটি ভূগর্ভস্থ এবং একটি পরিষ্কার নির্মাণকাজ হিসেবে এটি ভেনেজুয়েলার দেশবাসীর গর্ব। প্রতিদিন প্রায় ১৫ লক্ষ যাত্রী কারাকাস মেট্রো ব্যবহার করেন।

আরও দেখুন 

ভেনেজুয়েলার দ্রুতগামী গণপরিবহন ব্যবস্থা
অলিম্পিক ক্রীড়াসমূহ

অলিম্পিক ক্রীড়া বলতে গ্রীষ্মকালীন ও শীতকালীন অলিম্পিক গেমসের অন্তর্ভুক্ত সমস্ত ক্রীড়াকে বোঝায়। ২০১৬ গ্রীষ্মকালীন অলিম্পিকে ২৮টি ক্রীড়া অন্তভুর্ক্ত ছিল, ২০২০ গ্রীষ্মকালীন অলিম্পিকে আরও পাঁচটি অতিরিক্ত ক্রীড়া যুক্ত হবে, ২০১৪ শীতকালীন অলিম্পিকে ৭টি ক্রীড়া অন্তভুর্ক্ত ছিল। একটি গেমস থেকে আরেকটি গেমসে ক্রীড়ার বিষয় ও বিভাগের শৈলী ও সংখ্যার সামান্য পরিবর্তন হয়। প্রতিটি অলিম্পিক ক্রীড়া আন্তর্জাতিক ফেডারেশন (আইএফ) নামে একটি আন্তর্জাতিক শাসক সংস্থার প্রতিনিধিত্ব করে। আন্তর্জাতিক অলিম্পিক কমিটি (আইওসি) ক্রীড়া, বিভাগ ও ঘটনা অনুক্রমে প্রতিষ্ঠিত। এই অনুক্রম অনুযায়ী, প্রতিটি অলিম্পিক ক্রীড়াকে একাধিক বিভাগে বিভক্ত করা যেতে পারে, যা প্রায়ই স্বতন্ত্র ক্রীড়া হিসেবে ধরা ভুল। উদাহরণস্বরুপ সাঁতার ও পানি বল (ওয়াটার পোলো), ক্রীড়া দুটি আসলে অ্যাকুয়েটিক ক্রীড়ার (পানির ক্রীড়া) বিভাগ (আন্তর্জাতিক সাঁতার সংস্থার প্রতিনিধিত্ব করে) এবং ফিগার স্কেটিং ও স্পীড স্কেটিং, উভয় ক্রীড়া আইস স্কেটিংয়ের দুটি বিভাগ (আন্তর্জাতিক স্কেটিং ইউনিয়নের প্রতিনিধিত্ব করে)। পালাক্রমে, প্রতিটি ক্রীড়া বিভাগ আবার কতগুলো ঘটনা/বিষয়ে (ইভেন্ট) বিভক্ত, যার জন্য অলিম্পিক পদক প্রদান করা হয়। একটি ক্রীড়া বা বিভাগ তখনই অলিম্পিক সূচিতে অন্তর্ভুক্ত করা হয় যখন আন্তর্জাতিক অলিম্পিক কমিটি মনে করে এটি বিশ্বব্যাপী ব্যাপকভাবে অনুশীলন করে, অর্থাৎ অন্তর্ভূক্তকৃত ক্রীড়া বা বিভাগের জনপ্রিয়তা প্রতিযোগিতায় অংশগ্রহণকারী দেশগুলির সংখ্যা দ্বারা নির্ধারিত হয়। আন্তর্জাতিক অলিম্পিক কমিটি তার প্রযোজনীয়তাগুলো অলিম্পিক গেমসে অংশগ্রহণের উপর প্রতিফলিত করে— গ্রীষ্মকালীন ক্রীড়া/বিভাগগুলিতে (শীতকালীন অলিম্পিকের চেয়ে গ্রীষ্মকালীন অলিম্পিকে অংশগ্রহণকারীর সংখ্যা বেশি) এবং পুরুষদের ক্রীড়া/বিভাগগুলিতে আরও কঠোর অবস্থা প্রয়োগ করা হয় (গেমসগুলোতে নারীদের তুলনায় পুরুষ অংশগ্রহণকারীদের সংখ্যা অনেক বেশি)।

বর্তমান এবং অপ্রচলিত গ্রীষ্মকালীন কার্যক্রম 

৩৪টির মধ্যে ৮টি ক্রীড়ার একাধিক বিভাগ রয়েছে। সমপর্যায়ের খেলা ও বিভাগকে একই রঙের অধীনে দলবদ্ধ করা হয়েছে।

 অ্যাকুয়েটিক –
 বাস্কেটবল –
 ক্যানোয়িং/কায়াকিং –
 সাইক্লিং –
 জিমন্যাটিকস –
 ভলিবল –
 অশ্বচালনা –
 কুস্তি

তথ্যসূত্র

আরও দেখুন 
 এশিয়ান গেমসের ক্রীড়া

অলিম্পিক গেমস
অলিম্পিক ক্রীড়া
প্রতিযোগিতা অনুযায়ী বহু-ক্রীড়া প্রতিযোগিতায় ক্রীড়া
আইওসি-ভুক্ত দেশসমূহের কোডের তালিকা

আন্তর্জাতিক অলিম্পিক কমিটি (আইওসি) অলিম্পিক গেমসে যে সব দেশসমূহ অংশগ্রহণ করে তাদের দেশের নাম প্রকাশের জন্য প্রত্যেক ক্রীড়াবিদ দলের দেশের কোড সংহ্মেপে তিনটি অক্ষর ব্যবহার করে থাকে। প্রতিটি কোড সাধারণত জাতীয় অলিম্পিক কমিটি চিহ্নিত করে থাকে, কিন্তু বেশ কিছু কোড অন্য ইনস্ট্যান্সের জন্য বিগত ক্রীড়ায় ব্যবহৃত হয়েছে, একাধিক জাতি সমন্নয়ে গঠিত ক্রীড়াবিদ দল অথবা ক্রীড়াবিদ দল যারা কোন জাতি প্রতিনিধিত্ব করে না।

কিছু সংখক আইওসি কোড আদর্শ আইএসও ৩১৬৬-১ আলফা-৩ কোড থেকে ভিন্ন। অন্যান্য ক্রীড়া প্রতিষ্ঠান, যেমন ফিফা, ফিবা বা কমনওয়েলথ গেমস ফেডারেশন, তারা তাদের নিজ দলকে প্রকাশের জন্য সংহ্মিপ্ত দেশ কোড ব্যবহার করে।

বর্তমান এনওসি 
বর্তমান অলিম্পিক মুভমেন্টের মধ্যে ২০৬টি এনওসি (জাতীয় অলিম্পিক কমিটি) রয়েছে।

ঐতিহাসিক এনওসি এবং দল

এখনও ব্যবহার কোড 
আইওসি ১২টি এমন কোড এখনও ব্যবহার করে, যার এনওসির এখন অস্তিত্ব নেই কিন্তু তাদের ক্রীড়াবিদদের জেতা পদক তালিকায় ব্যবহার হয়।

অপ্রচলিত কোড

তথ্যসূত্র 

অলিম্পিক গেমস
আইওসি তালিকা
আইওসি দেশের কোডসমূহ
আইওসি দেশের কোডসমূহ
আইওসি দেশের কোডসমূহ
আন্তর্জাতিক অলিম্পিক কমিটি
গ্রীষ্মকালীন অলিম্পিক গেমস

গ্রীষ্মকালীন অলিম্পিক গেম্‌স () একটি আন্তর্জাতিক বহু-ক্রীড়াবিশিষ্ট প্রতিযোগিতা। আন্তর্জাতিক অলিম্পিক কমিটি প্রতি চার বছর অন্তর এই প্রতিযোগিতার আয়োজন করে। প্রতিটি ক্রীড়ার জন্য এক বা একাধিক ইভেন্ট থাকে এবং প্রতিটি ইভেন্টের জন্য প্রথম স্থানাধিকারীরে স্বর্ণপদক, দ্বিতীয় স্থানাধিকারীকে রৌপ্যপদক এবং তৃতীয় স্থান অর্জনকারীকে ব্রোঞ্জের পদক  প্রদান করা হয়। গ্রীষ্মকালীন অলিম্পিক গেমসের ঐতিহ্য ১৯০৪ সালে শুরু হয়।

পূর্ণাঙ্গ পদক তালিকা
সেরা কুড়িটি দেশ থেকে তথ্যসূত্র অনুয়ায়ী এবং আন্তর্জাতিক অলিম্পিক কমিটির সরকারি তথ্য অনুযায়ী।

     বিগত দেশগুলি

আয়োজক

তথ্যসূত্র

বহিঃসংযোগ

 
 ক্যান্ডিডেট সিটি

অলিম্পিক গেমস
গ্রীষ্মকালীন অলিম্পিক গেমস
চতুর্বার্ষিক ক্রীড়া অনুষ্ঠান
১৮৯৬-এ প্রতিষ্ঠিত পুনরাবৃত্ত ক্রীড়া ঘটনা
শীতকালীন অলিম্পিক গেমস

শীতকালীন অলিম্পিক গেমস হল একটি বড় আকারের আন্তর্জাতিক বহু-ক্রীড়া প্রতিযোগিতা যা প্রত্তেক চার বছর পর পর অনুষ্ঠিত হয়। শীতকালীন অলিম্পিক গ্রীষ্মকালীন অলিম্পিক গেমসের মত নয়, এর বৈশিষ্ট্য হল ক্রীড়াসমূহ তুষার ও বরফের উপর অনুশীলন করা হয়। শীতকালীন অলিম্পিক গেমসের প্রথম আসর বসে ফ্রান্সের চেমনিক্সে ১৯২৪ সালে। শীতকালীন অলিম্পিকের মূল পাঁচটি ক্রীড়া (যেগুলো আবার নয়টি বিভাগে বিভক্ত) ছিল  ববস্লেইগ,  কার্লিং, আইস হকি, নরডিক স্কিইং (এর বিভাগ গুলো হল মিলিটারি প্যাট্রোল, ক্রস কান্ট্রি স্কিইং, নরডিক কম্বাইন্ড এবং স্কী জাম্পিং) এবং স্কেটিং ( এর বিভাগ গুলো হল ফিগার স্কেটিং এবং স্পীড স্কেটিং।

ইতিহাস 
শীতকালীন অলিম্পিকের সূচনা হয়েছিল মূলত তুষার ও বরফের বিভিন্ন খেলাকে উৎসাহ দেওয়ার জন্য যা গ্রীষ্মকালে আয়োজন করা প্রায় অসম্ভব। ফিগার স্কেটিং (১৯০৮ ও ১৯২০) এবং আইস হকির (১৯২০) ইভেন্টগুলো গ্রীষ্মকালের অলিম্পিকে অনুষ্ঠিত হয়েছিল। আন্তর্জাতিক অলিম্পিক কমিটি বরফের উপর হওয়া এই ক্রীড়াগুলোকে আরো ব্যাপক কলেবরে করার জন্য এই জাতীয় আরো ক্রীড়া ইভেন্ট তালিকায় যুক্ত করতে থাকে। ১৯২১ সালের লুসানে অনুষ্ঠিত অলিম্পিক কংগ্রেসে অলিম্পিকের একটি শীতকালীন আসর সুক্ত করার সিদ্ধান্ত গ্রহণ করা হয়। ফ্রান্সে প্যারিস গেমস অনুষ্ঠিত হওয়ার তিন মাস আগে ১৯২৪ সালে ফ্রান্সের চেমনিক্সে একটি শীতকালীন ক্রীড়া সপ্তাহ পালন করা হয় (আসলে ১১ দিন ধরে অনুষ্ঠিত হয়েছিল)। এই ক্রীড়া সপ্তাহটিই হল বিশ্বের প্রথম শীতকালীন অলিম্পিক গেমস। যদিও সেবার শীতকালীন এবং গ্রীষ্মকালীন আসর একই দেশে অনুষ্ঠিত পরিকল্পনা করা হয়েছিলো, আইওসি এই পরিকল্পনা পরবর্তীতে বাদ দেয় এবং ঘোষণা করে যে এর পর থেকে শীতকালীন এবং গ্রীষ্মকালীন অলিম্পিক প্রত্তেক চার বছর পর পর একই বছরে অনুষ্ঠিত হবে। আইওসির এই সিদ্ধান্ত ১৯৯২ সাল পর্যন্ত বহাল ছিল। ১৯৯২ সালের ফ্রান্স অলিম্পিকের পর থেকে শীতকালীন অলিম্পিক প্রত্তেক চার বছর পর পর এবং, গ্রীষ্মকালীন অলিম্পিকের ২ বছর পর অনুষ্ঠিত হয়।

তথ্যসূত্র

আরও দেখুন 
 অলিম্পিক গেমস
 গ্রীষ্মকালীন অলিম্পিক গেম্‌স

বহিঃসংযোগ 
 Olympic.org আইওসির অফিসিয়াল ওয়েবসাইট

অলিম্পিক গেমস
শীতকালীন অলিম্পিক গেমস
শীতকালীন বহু-ক্রীড়া প্রতিযোগিতা
চতুর্বার্ষিক ক্রীড়া অনুষ্ঠান
১৯২৪-এ প্রতিষ্ঠিত পুনরাবৃত্ত ক্রীড়া ঘটনা
১৯৩৬ গ্রীষ্মকালীন অলিম্পিক

১৯৩৬ গ্রীষ্মকালীন অলিম্পিক যা অফিসিয়ালি ভাবে ১১তম অলিম্পিয়াডের গেমস নামে পরিচিত একটি আন্তর্জাতিক বহুক্রীড়া প্রতিযোগিতা, যা ১৯৩৬ সালে নাজি জার্মানির বার্লিনে অনুষ্ঠিত হয়। ১৯৩১ সালের ২৬ এপ্রিল বার্সেলোনায় অনুষ্ঠিত আইওসির ২৯তম সেশনে স্বাগতিক শহর হিসেবে বার্লিনের নাম উঠে আসে। আন্তর্জাতিক অলিম্পিক কমিটির দ্বিতীয় এবং শেষবারের মত এমন একটি শহরে ভোট দেওয়ার জন্য জড়ো হয়েছিল যা এই গেমসের আয়োজক হিসাবে নিলামিতে অংশগ্রহণ করেছিল।

পদক তালিকা

তথ্যসূত্র

গ্রীষ্মকালীন অলিম্পিক গেমস
১৯৩৬ গ্রীষ্মকালীন অলিম্পিক
বছর অনুযায়ী গ্রীষ্মকালীন অলিম্পিক
১৯১৬ গ্রীষ্মকালীন অলিম্পিক

১৯১৬ গ্রীষ্মকালীন অলিম্পিক্‌স জার্মানির বার্লিনে অনুষ্ঠিত হওয়ার কথা ছিল, কিন্তু প্রথম বিশ্বযুদ্ধের কারণে এটি অনুষ্ঠিত হয়নি। ১৯১২ সালের ৪ জুলাই আন্তর্জাতিক অলিম্পিক কমিটির ১৪তম বৈঠকে বার্লিনকে স্বাগতিক শহর হিসেবে নির্বাচন করা হয়। স্বাগতিক শহরের মনোনয়ন তালিকায় ছিল আলেকজান্দ্রিয়া, আমস্টারডাম, ব্রাসেলস, বুদাপেস্ট ও ক্লিভল্যান্ড.

ইতিহাস
বার্লিনের ডাচেস স্টেডিয়ামের সংস্কার কাজ শুরু হয় ১৯১২ সালে। এর আগে এটি ছিল গ্রুনওয়াল্‌দ রেস কোর্স। এতে ১৮,০০০ দর্শক ধারণের উপযোগী করার পরিকল্পনা করা হয়। ১৯১৩ সালের ৮ জুন ১০,০০০ পায়রা উড়িয়ে স্টেডিয়ামটির উদ্বোধন করা হয়। উদ্বোধনী অনুষ্ঠানে অংশগ্রহণ করেন ৬০,০০০ মানুষ।

১৯১৪ সালে প্রথম বিশ্বযুদ্ধ শুরু হলে, অলিম্পিক কমিটি ধারণা করে নি যে তা কয়েক বছর চলবে। ফলে তাদের এই বছরের আয়োজন পরিত্যক্ত ঘোষণা করতে হয়।

আরও দেখুন 
 যুদ্ধের কারণে পরিত্যক্ত অলিম্পিক গেমস
 ১৯১৬ গ্রীষ্মকালীন অলিম্পিক
 ১৯৪০ গ্রীষ্মকালীন অলিম্পিক
 ১৯৪০ শীতকালীন অলিম্পিক
 ১৯৪৪ গ্রীষ্মকালীন অলিম্পিক
 ১৯৪৪ শীতকালীন অলিম্পিক
 অলিম্পিক গেমস
 আন্তর্জাতিক অলিম্পিক কমিটি

তথ্যসূত্র

বহিঃসংযোগ

অলিম্পিক গেমস
গ্রীষ্মকালীন অলিম্পিক গেমস
 
পরিত্যক্ত অলিম্পিক গেমস
বিশ্বযুদ্ধের কারণে পরিত্যক্ত ঘটনাবলী
১৯১৬
অলিম্পিক গেমস
জার্মানিতে অলিম্পিক গেমস
১৯৮০ গ্রীষ্মকালীন অলিম্পিক

১৯৮০ গ্রীষ্মকালীন অলিম্পিক যা অফিসিয়ালি ২২তম অলিম্পিয়াডের গেমস নামে পরিচিত একটি আন্তর্জাতিক বহুক্রীড়া প্রতিযোগিতা, যা ১৯৮০ সালে প্রাক্তন সোভিয়েত ইউনিয়নের (বর্তমান রাশিয়া) মস্কোতে অনুষ্ঠিত হয়।

১৯৮০ গেমসটি পূর্ব ইউরোপে অনুষ্ঠিত প্রথম অলিম্পিক গেমস ছিল এবং সেখানে একমাত্র গ্রীষ্মকালীন অলিম্পিক গেমস অনুষ্ঠিত হয়েছিল, পাশাপাশি স্লাভিক ভাষা-ভাষী দেশে প্রথম অলিম্পিক গেমস অনুষ্ঠিত হয়। এটি চীনে ২০০৮ সালে চীনের পূর্বে সমাজতান্ত্রিক দেশে অনুষ্ঠিত প্রথম অলিম্পিক গেমস ছিল। আন্তর্জাতিক অলিম্পিক কমিটির প্রেসিডেন্ট হিসেবে তৃতীয় ব্যারন কিলানিন মাইকেল মরিসের অধীনে এটি ছিল শেষ অলিম্পিক গেমস।

মস্কো গেমসে আশিটি দেশকে প্রতিনিধিত্ব করেছিল, ১৯৫৬ সালের পরে এটি সবচেয়ে ছোট সংখ্যার প্রতিনিধিত্বকারী গেমস ছিল। মার্কিন যুক্তরাষ্ট্রের নেতৃত্বে ৬৬টি দেশ সোভিয়েত-আফগান যুদ্ধের কারণে পুরোপুরি গেমস বর্জন করেছিল। অলিম্পিক পতাকার অধীনে বয়কটকারী দেশের কিছু ক্রীড়াবিদ গেমসে অংশ নিয়েছিল  (তারা ৬৬টি দেশের তালিকায় অন্তর্ভুক্ত নয় যারা গেমগুলিকে পুরোপুরি বয়কট করে)। পরবর্তীতে ১৯৮৪ গ্রীষ্মকালীন অলিম্পিক সোভিয়েত ইউনিয়ন বর্জন করবে বলে ঘোষণা দিয়েছিল।

স্বাগতিক নির্বাচন 
১৯৮০ গ্রীষ্মকালীন অলিম্পিকের জন্য মাত্র দুটি শহরই মস্কো এবং লস অ্যাঞ্জেলস দরপত্র আহব্বান করেছিল। ১৯৭৪ সালে ২৩ অক্টোবর অস্ট্রিয়ার ভিয়েনায় ৭৫তম আইওসি অধিবেশনে তাদের পছন্দগুলি নিয়ে ভোটাভুটি হয়েছিল।  মস্কো ৩৯ ভোট পেয়ে ১৯৮০ গেমসের স্বাগতিক নির্বাচিত হয় এবং লস অ্যাঞ্জেলস শেষ পর্যন্ত ১৯৮৪ গ্রীষ্মকালিন অলিম্পিকের আয়োজক হয়।

একনজরে অংশগ্রহণ এবং বয়কট 
মস্কো গেমসে ৮০ টি দেশ প্রতিনিধি প্রেরণ করেছিল - ১৯৫৬ সালের গেমসের পর এটি ছিল সবচেয়ে কম সংখ্যক অংশগ্রহণকারী ক্রীড়া প্রতিযোগিতা। ৮০টি অংশগ্রহণকারী দেশের মধ্যে, ৭টি জাতি এই গেমসে প্রথমবারের মত অংশগ্রহণ করেছিল। নতুন অংশগ্রহণকারী দেশগুলোর হল- অ্যাঙ্গোলা, বোতসোয়ানা, সাইপ্রাস, জর্দান, লাওস, মোজাম্বিক ও সেশেল। এই দেশগুলোর কেউই পদক জিতেনি।

উদ্বোধনী অনুষ্ঠান

ক্রীড়াসমূহ
১৯৮০ গ্রীষ্মকালীন অলিম্পিকে ২১টি ক্রীড়ায় ২০৩টি বিভাগে প্রতিযোগিতা অনুষ্ঠিত হয়:

পানিক্রীড়া

সড়ক (২)
ট্রাক(৪)

ড্রেসাজ (২)
ইভেটিং (২)
শো জাম্পিং (২)

ফ্রিস্টাইল (১০)
গ্রেকো রোমান (১০)

সমাপনী অনুষ্ঠান 
মার্কিন যুক্তরাষ্ট্র বয়কটের ফলে সমাপনী অনুষ্ঠানের প্রচলিত উপাদানগুলিতে পরিবর্তন আনা হয়েছিল যা লস অ্যাঞ্জেলসে পরবর্তী গ্রীষ্মকালীন অলিম্পিকের স্বাগতিক শহরের হাতে হস্তান্তরকে প্রতিনিধিত্ব করে। এর মধ্যে মার্কিন যুক্তরাষ্ট্রের পতাকার পরিবর্তে লস অ্যাঞ্জেলস শহরের পতাকা উত্থাপিত হয়েছিল এবং আমেরিকার জাতীয় সংগীতের পরিবর্তে অলিম্পিক সংগীত বাজানো হয়েছিল। সেখানে কোনও "অ্যান্টওয়ার্প অনুষ্ঠান" ছিল না, যেখানে আনুষ্ঠানিকভাবে অলিম্পিক পতাকাটি মস্কোর মেয়র থেকে লস অ্যাঞ্জেলসের মেয়র হিসাবে স্থানান্তরিত হয়েছিল; পরিবর্তে পতাকাটি মস্কো নগর কর্তৃপক্ষ দ্বারা ১৯৮৪ পর্যন্ত রাখা ছিল। তদ্ব্যতীত, পরবর্তী কোনও স্বাগতিক শহরের উপস্থাপনা ছিল না।

তথ্যসূত্র

অলিম্পিক গেমস
গ্রীষ্মকালীন অলিম্পিক গেমস
১৯৮০ গ্রীষ্মকালীন অলিম্পিক
বছর অনুযায়ী গ্রীষ্মকালীন অলিম্পিক